《寓意漫成》
宋代·蔡必荐

东邻老翁富钜万，每日关门常独饭。
西邻少居钱不百，每日开筵延上客。
老翁回头问少年，君家宾客何骈阗。
少年答曰翁不知，人生许得几何时。
翁看日月如流水，牢锁黄金与阿谁。

作者简介：蔡必荐，字嘉猷，号菊轩，丹阳（今属江苏）人。度宗咸淳间授丹阳学正。事见《曲阿诗综》卷七、清光绪《丹阳县志》卷一八。今录诗三首。